open-index/open-wikipedia-markdown huggingface dataset:
Pirmoji Lietuvos divizija

**Pirmoji Lietuvos divizija** – Abiejų Tautų Respublikos Lietuvos Didžiosios Kunigaikštystės kariuomenės karinis dalinys, mišri pėstininkų ir kavalerijos divizija.

XVIII a. viduryje tautinio autoramento kavalerija teritoriškai buvo suskirstyta į Žemaitijos, Lietuvos ir Baltarusijos divizijas. Per 1775–1776 m. kariuomenės organizavimo reformą 5 atskiros kavalerijos (husarų ir petihorų) vėliavos buvo suskirstytos į tautinės kavalerijos brigadas, visa LDK kariuomenė – į dvi divizijas. Lenkijos kariuomenę tuo metu sudarė 4 divizijos. Divizija buvo lygiavertė šiandieninei karinei apygardai.

Pirmuoju Pirmosios Lietuvos divizijos vadu buvo paskirtas Lietuvos didysis sargybinis (1776–1789), Stšalkovsko ir Boginsko seniūnas generolas leitenantas Juozapas Judickis.

## Sudėtis
Divizijai buvo priskirti:

### Pėstininkų pulkai
* 2-asis LDK didžiojo etmono pėstininkų pulkas
* 4-asis LDK lauko etmono pėstininkų pulkas
* 6-asis LDK pėstininkų pulkas
* 8-asis LDK pėstininkų (Radvilų šeimos) pulkas

### Kavalerija
* 1-asis LDK priešakinės sargybos pulkas
* 3-asis LDK lauko etmono priešakinės sargybos pulkas
* 4-asis lietuvių priešakinės sargybos pulkas
* 1-oji Lietuvos Didžiosios Kunigaikštystės tautinė kavalerijos brigada (dažniausiai vadinta *[[Husarai|husarų]]* arba *Kauno* brigada)

Pagal LDK kariuomenės vado (1792 m. kare su Rusija) Liudviko Viurtembergo (*Ludwig Friedrich Alexander von Württemberg*) planą 1-oji Lietuvos divizija Minsko srityje turėjo sutelkti pagrindines Lietuvos kariuomenės pajėgas. Prasidėjus karui, į divizijos sudėti buvo įtraukti ir 1-asis LDK didžiojo etmono pėstininkų pulkas bei 5-asis LDK pėstininkų pulkas.

## Divizijos štabas
**Divizijos vadai (generolai leitenantai):**:

* Adomas Kazimieras Čartoriskis (nominalus vadas, globėjas, šefas);
* Juozapas Judickis – pirmasis divizijos vadas;
* Mykolas Jurgis Grabovskis – vadu paskirtas po Judickio nesėkmių 1792 m. kare su Rusija, pralaimėto Myriaus mūšio.

## Bibliografija

* Gaidys, Arvydas, Knezys, Stasys, Spečiūnas, Vytautas, Lietuvos Didžiosios Kunigaikštystės kariuomenė, Visuotinė lietuvių enciklopedija.
* 
* 

## Išnašos
Dijon FCO (moterys)

**Dijon FCO Féminin** – Prancūzijos moterų futbolo komanda iš Dižono. 

Šis straipsnis apie moterų komandą, rungtyniaujančią Première Ligue (ankstesniais metais žinomoje kaip D1 Féminine).

## Istorija

Moterų komanda **Dijon FCO Féminin** buvo suburta 2006 m. ir rungtyniavo stipriausiame šalies moterų futbolo divizione.

## Pasiekimai
; **Prancūzijos čempionės (x):**
; **Prancūzijos moterų futbolo taurė (x):**

## Sezonai
; Pastarųjų metų sezonai

## Garsesnės žaidėjos
*  Élodie Nakkach, saugė (2018–2021 m.);

## Spalvinė gama

## Apranga
; Sportinės aprangos pokyčiai.
* Namuose žaidžia raudona apranga. 

## Išnašos

## Nuorodos
* Oficiali svetainė
* SOCCERWAY
* FLASHSCORE
* Globalsportsarchive
Ispanijos I federacinis divizionas

**Ispanijos I federacinis divizionas** (, iki 2021 m. ***Ispanijos 2B divizionas***) – 3-osios pakopos Ispanijos futbolo lyga, vykstanti dviejose grupėse, kuriose varžosi po 20 komandų. Lyga pusiau profesionali. Sezono pabaigoje grupių nugalėtojai kovoja dėl čempionų vardo.

## Istorija

Lyga įkurta 1929 m. pradžioje kaip II diviziono silpnesnioji grupė. Jau 1929 m. vasarą, po vieno sezono ji buvo panaikinta, kadangi įkurtas naujas 3-osios pakopos Ispanijos III divizionas. 1977 m. vėl 2B divizionas atkurtas, dėl to III divizionas tapo 4-ąja pakopa. 2021 m. 2B divizionas reformuotas – buvo sudaryti 3 federaciniai divizionai. Buvęs 2B divizionas išskaidytas į du (I ir II federacinį), o III divizionas tapo III federaciniu divizionu.

## Čempionai
*  – Racing Santander
*  – SD Amorebieta
*  – Deportivo La Coruna
*  – AD Ceuta FC

## Nuorodos
* Primera División RFEF (Soccerway.com)
Ispanijos II federacinis divizionas

**Ispanijos II federacinis divizionas** () – 4-osios pakopos Ispanijos futbolo lyga, vykstanti 5 grupėse, kuriose varžosi po 18 komandų. Lygoje žaidžia ir kai kurios 1–2 pakopų klubų dukterinės komandos. Bendrasis lygos čempionas nėra nustatomas. 5 grupių nugalėtojai patenka į I federacinį divizioną, dar 5 komandos pakyla žaisdamos 2–5 vietas užėmusių komandų atkrintamajame turnyre.

## Istorija

Lyga įkurta 2021 m. kaip nauja 4-oji pakopa. Tuo metu buvo reformuotas Ispanijos 2B divizionas, kuris išskaidytas į du – I federacinį ir II federacinį. Iki tol 4-ąja pakopa buvęs Ispanijos III divizionas tapo 5-ąja pakopa.

## Nuorodos
* Segunda División RFEF (Soccerway.com)
Première Ligue

**Première Ligue** arba tiesiog **Premjer lyga** – aukščiausias moterų Prancūzijos futbolo lygos divizionas. Čempionatą organizuoja Prancūzijos futbolo federacija.

## Istorija
Pirmoji moterų futbolo lyga buvo įkurta 1975 m., o dabartiniu pavadinimu žinoma nuo 2024–2025 m. sezono. Dėl rėmimo sutarčių dar vadinama **Arkema Première Ligue**.

; Lygos pavadinimų kaita:
* iki 2024–2025 m. sezono **D1 Feminine**
* nuo 2024–2025 m. sezono **Première Ligue**.

## Formatas
Visos dvylika komandų tarpusavyje sužaidžia po dvi rungtynes. Keturios daugiausiai taškų turinčios komanda patenka į finalinį etapą, kuriame aiškinasi, kuri iš jų taps šalies čempione.

Čempionės patenka į UEFA moterų čempionų lygos turnyrą. Antrą vietą užėmusi komanda irgi patenka į turnyrą.

## Komandos

### Dalyvavo

; 2025–2026 m. Première Ligue dalyvės

; 2024–2025 m. Première Ligue dalyvės

## Taip pat skaitykite
* Ligue 1

## Išnašos

## Nuorodos
* Première Ligue oficiali svetainė
* pagal SOCCERWAY
FC Nantes (moterys)

**FC Nantes** – Prancūzijos moterų futbolo komanda iš Nanto. 

Šis straipsnis apie moterų komandą, rungtyniaujančią Première Ligue (ankstesniais metais žinomoje kaip D1 Féminine).

## Istorija

2012 m. suburta **FC Nantes Féminin**. Nuo 2013–2014 m. žaidė regioninėse pirmenybėse.  

; Antrasis divizionas
Nuo 2019–2020 m. rungtyniavo Antrame divizione (II). 2021–2022 m. sezone A grupėje liko antroje vietoje. 

2023–2024 m. sezone žaidė Antrame divizione, liko antroje vietoje, bei pateko į stipriausią šalies divizioną.

; Première Ligue 
Nuo 2024–2025 m. sezono rungtyniavo Première Ligue, pajėgiausioje šalies lygoje.

## Pasiekimai
; **Prancūzijos čempionės (0):**
; **Prancūzijos moterų futbolo taurė (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali svetainė
* SOCCERWAY
* Globalsportsarchive
Ispanijos III federacinis divizionas

**Ispanijos III federacinis divizionas** (, iki 2021 m. *Tercera División*) – 5-osios pakopos Ispanijos futbolo lyga, vykstanti 18 regioninių grupių, kuriose varžosi po 18 komandų. Lygoje žaidžia ir kai kurios aukštesnių pakopų klubų dukterinės komandos. Bendrasis lygos čempionas nėra nustatomas. 18 grupių nugalėtojai patenka į II federacinį divizioną, dar 9 komandos pakyla žaisdamos 2–5 vietas užėmusių komandų atkrintamajame turnyre.

## Istorija

Ispanijos III divizionas įkurtas 1929 m. kaip 3-oji pakopa. Įvairiu metu jame buvo nuo 4 iki 18 grupių. 1977 m. buvo įkurtas Ispanijos 2B divizionas, dėl to III divizionas tapo 4-ąja pakopa. 2021 m. Ispanijos 2B divizionas buvo reformuotas, jis išskaidytas į du – I federacinį ir II federacinį divizionus. Dėl to iki tol 4-ąja pakopa buvęs III divizionas tapo 5-ąja pakopa.

## Regionai

Divizionai faktiškai sutampa su Ispanijos regionais, tik yra išskaidyta Andalūzija, prie kurios prisijungusios Afrikos žemyne esančios Melilija ir Seuta:
* 1 grupė – Galisijos regionas
* 2 grupė – Astūrijos regionas
* 3 grupė – Kantabrijos regionas
* 4 grupė – Baskijos regionas
* 5 grupė – Katalonijos regionas
* 6 grupė – Valensijos regionas
* 7 grupė – Madrido regionas
* 8 grupė – Kastilijos ir Leono regionas
* 9 grupė – rytinis Andalūzijos regionas ir Melilija
* 10 grupė – vakarinis Andalūzijos regionas ir Seuta
* 11 grupė – Balearų regionas
* 12 grupė – Kanarų regionas
* 13 grupė – Mursijos regionas
* 14 grupė – Estremadūros regionas
* 15 grupė – Navaros regionas
* 16 grupė – La Riochos regionas
* 17 grupė – Aragono regionas
* 18 grupė – Kastilijos ir La Mančos regionas

## Nuorodos
* Tercera División RFEF (Soccerway.com)
Ispanijos regioniniai futbolo divizionai

**Ispanijos regioniniai futbolo divizionai** () – Ispanijos futbolo lygos, atitinkančios 6-ąją ir žemesnes nacionalines pakopas. Geriausios komandos patenka į III federacinį divizioną. Varžybas organizuoja Ispanijos regionų futbolo federacijos. Baskijos regionas ir Kanarų regionas pirmenybes rengia atskirų provincijų lygmenyje. Bendrai visi regioniniai divizionai užima 6–10 pakopas Ispanijos futbolo sistemoje, skirtingi regionai vykdo nuo 1 iki 5 skirtingų pakopų.

## Istorija

Iki vieningo Ispanijos čempionato surengimo regioniniai divizionai Ispanijoje faktiškai buvo 1-oji futbolo pakopa. 1929 m. sukūrus tris nacionalines lygas, regioniniai čempionatai tapo 4-ąja pakopa, 1977 m. – 5-ąja, o atlikus 2021 m. 3–4 pakopų reformas ir įkūrus federacinius divizionus, regionų aukščiausiosios lygos tapo 6-ąja pakopa.

## Regionai ir lygos

## Šaltiniai

## Nuorodos
* Futbolme.com
JLS

**JLS** – anglų pop grupė iš Londono, susiformavusi 2006 m. Išgarsėjo 2008 m. laimėjus antrą vietą televizijos talentų šou „The X Factor“ ir pasirašant kontraktą su „Epic Records“ įrašų leidykla. Pirmieji grupės singlai „Beat Again“ ir „Everybody in Love“ abu pasiekė Jungtinės Karalystės singlų reitingo viršūnę.

Debiutinis grupės albumas „JLS“ išleistas 2009 m. lapkritį 2024 m. duomenimis, grupė yra išleidusi penkis studijinius albumus, iš kurių naujausiasis, „2.0“, išleistas 2021 m. gruodį.

## Diskografija
* *[[JLS (albumas)|JLS]]* (2009)
* *Outta This World* (2010)
* *Jukebox* (2011)
* *Evolution* (2012)
* *2.0* (2021)

## Išnašos

## Nuorodos
* 
*
JLS (albumas)

**JLS** – debiutinis anglų pop grupės „JLS“ studijinis albumas, išleistas 2009 m. lapkričio 9 d. Jam pristatyti išleisti trys singlai: „Beat Again“, „Everybody in Love“ ir „One Shot“.

Nepaisant prastų kritikų įvertinimų, albumas buvo komerciškai sėkmingas. Per pirmąją savaitę Jungtinėje Karalystėje parduota per 239 tūkstančiai kopijų ir jis debiutavo pirmojoje albumų reitingo vietoje, tampant pirmuoju grupės įrašu, pasiekusiu šią viršūnę. 2010 m. birželio mėnesio duomenimis, Jungtinėje Karalystėje parduota per 1,4 milijonai įrašo kopijų ir jis tapęs keturiskart platininiu.

## Dainų sąrašas

## Išnašos
Repablikanas

**Repablikanas** () – upė Jungtinėse Amerikos Valstijose; Kanzaso kairioji ištaka. Prasideda pietvakarių Nebraskoje, ties Haiglerio kaimu susiliejus Repablikano Šiaurinės Šakos ir Arikari upėms (abi prasideda Kolorade). Teka į rytus pro pietų Nebraską, toliau pasuka į pietryčius ir teka Kanzaso valstijos teritorija. Ties Džankšin Sičiu Repablikanas susilieja su Smoki Hilu ir sudaro Kanzaso upę.

Didžiausias intakas – Repablikano Pietinė Šaka (dešinysis).

Repablikanas patenka į Misūrio baseino potvynių kontrolės tinklą – ant upės ir jos baseine įrengta daug užtvankų (Harlano apygardos, Milfordo, Trentono ir kt.). Pagrindiniai miestai prie upės: Makukas, Supirioras, Konkordija, Džankšin Sitis.

Upės pavadinimas kilo nuo paunių genties, vadintos „respublikonais“. Jau 1785 m. ispanai mini paunių kaimą *aldea de la Republica*.

## Šaltiniai
Ekrano stadionas

**„Ekrano“ stadionas** – futbolo stadionas Panevėžio miesto rytinėje dalyje, Ekrano marių dešiniajame krante, šalia buvusios „Ekrano“ gamyklos. Priklauso Panevėžio futbolo akademijai, kartu su stadionu yra akademijos sporto kompleksas. Šiuo metu prie stadiono esančiame komplekse įregistruotas FK Panevėžys.

Piečiau stadiono yra Panevėžio priklausomybės ligų centras.

## Istorija

Stadionas įrengtas XX a., tikriausiai 7-ajame dešimtmetyje, kai buvo įkurta „Ekrano“ gamykla, o prie jos ir FK Ekranas futbolo klubas. Ilgainiui populiaresnis tapo Aukštaitijos stadionas, kadangi jis buvo centrinis miesto stadionas, įrengtas netoli miesto centro, todėl jame ėmė žaisti ir „Ekrano“ klubas. 2011–2023 m. „Ekrano“ stadione čia buvo įregistruota FK „Ekranas“ futbolo akademija.

## Šaltiniai

## Nuorodos
* Planuojamas naujas „Ekrano“ stadionas (90min.lt)
Salinas (upė)

**Salinas** ( 'druskingoji upė') – upė Jungtinėse Amerikos Valstijose, Kanzase; Smoki Hilo kairysis intakas (Kanzaso upės baseinas). Prasideda Aukštosiose lygumose, šiaurės vakarinėje valstijos dalyje. Teka į rytus per Didžiąsias lygumas. Įteka į Smoki Hilą į rytus nuo Salinos miesto.

Vidurupyje Salinas patvenktas, sudarytas Vilsono tvenkinys (vystoma rekreacija, drėkinimas, potvynių reguliavimas). Pagrindinė gyvenvietė prie upės – Linkolnas.

Salinas prancūzų šaltiniuose minimas nuo 1724 m. (pavadinimas suteiktas dėl kiek druskingo vandens).

## Šaltiniai
Niošas

**Niošas** () – upė Jungtinėse Amerikos Valstijose, Kanzase ir Oklahomoje; Arkanzaso kairysis intakas. Prasideda Kanzase, Moriso apygardoje, prie Vait Sičio gyvenvietės. Teka į pietryčius, pietus. Oklahomoje upė dar vadinama **Grandu** (*Grand*). Įteka į Arkanzasą priešais Maskogį.

Didžiausi intakai – Kontonvudas (dešinysis), Springas (kairysis).

Upės debitas labai kinta – nuo 3800 iki 1 m³/s. Potvynių reguliavimui įrengta nemažai užtvankų (Kaunsil Grovo, Pensakolos, Džono Redmondo, Fort Gibsono, Marchamo Ferio).

Pagrindiniai miestai prie Niošo: Kaunsil Grovas, Emporija, Ajola, Šenutas, Majamis.

Upėvardis kilęs iš oseidžų kalbos ir reiškia „skaidriavandenė“.

## Šaltiniai
Kentukis (upė)

**Kentukis** () – upė Jungtinėse Amerikos Valstijose, Kentukio valstijoje; Ohajo kairysis intakas. Prasideda trimis ištakomis – prasidedančiomis Kamberlando kalnuose, netoli Virdžinijos sienos – šiaurine (ilgis 270 km), vidurine (156 km) ir pietine (120 km). Šios ištakos susilieja į Kentukį ties Betiviliu, ir toliau upė vinguriuoja daugiausia šiaurės vakarų kryptimi. Įteka į Ohają ties Keroltonu.

Didžiausi intakai: Red Riveris, Igl Krikas (dešinieji), Diksas (kairysis).

Kentukis laivuojamas per visą savo ilgį (įrengta šliuzų sistema). Pagrindinis miestas prie upės – Frankfortas.

Upėvardis galimai kilęs iš irokėzų kalbos ir reiškia „lankoje, lauke, pievoje“ (plg. mohaukų *kenhtà:ke*, senekų *gëdá'geh*).

## Šaltiniai
Stade de Reims Féminines

**Stade de Reims** – Prancūzijos moterų futbolo komanda iš Reimso. 

Šis straipsnis apie moterų komandą, rungtyniaujančią Première Ligue (ankstesniais metais žinomoje kaip D1 Féminine).

## Istorija

1968 m. suburta **Stade de Reims Féminin** ir rungtyniavo stipriausiame šalies moterų futbolo divizione.

2024–2025 m. sezone Première Ligue tarp dvylikos dalyvių liko vienuoliktoje vietoje ir iškrito į žemesnį divizioną.

Nuo 2025–2026 m. sezono varžėsi Seconde Ligue (II).

## Pasiekimai
; **Prancūzijos čempionatas:**
* **Čempionės (5):** 1975, 1976, 1977, 1980, 1982 m.

; **Prancūzijos moterų futbolo taurė (x):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsiausios žaidėjos

; Užsienietės
*  
*  Melchie Dumornay, saugė, puolėja (2021–2023);

## Išnašos

## Nuorodos
* Oficiali svetainė 
* SOCCERWAY
* Globalsportsarchive
Lille OSC (moterys)

**Lille OSC Féminine** – Prancūzijos moterų futbolo komanda iš Lilio. Šis straipsnis apie moterų komandą, rungtyniavusią D1 Féminine.

## Istorija

2015 m. vasarą buvo įkurta futbolo komanda. Nuo 2015–2016 m. sezono rungtyniavo Antrame divizione.

Nuo 2017–2018 m. sezono rungtyniavo Pirmame divizione. Debiutantės iškovojo šeštą vietą. 2018–2019 m. sezono liko vienuoliktoje vietoje ir iškrito į žemesnį divizioną.

Nuo 2019–2020 m. sezono žaidė Antrame divizione (II pakopa). 2022–2023 m. sezone tapo Antrojo diviziono nugalėtojomis A grupėje ir pateko į pajėgiausią šalies moterų futbolo lygą.

2023–2024 m. sezone D1 Féminine liko dvyliktoje vietoje ir iškrito į žemesnį divizioną.

Nuo 2024–2025 m. žaidė Seconde Ligue (II pakopa).

## Pasiekimai
; D1 Féminine (I)
: Čempionės: 
: Antroji vieta: 

; Prancūzijos moterų futbolo taurė:
: Nugalėtojos: 2.
: Finalininkės: 

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
FC Girondins de Bordeaux (moterys)

**Girondins de Bordeaux Féminine** – Prancūzijos moterų futbolo komanda iš Bordo. Šis straipsnis apie moterų komandą, rungtyniavusią D1 Féminine.

## Istorija

2015 m. vasarą buvo įkurta futbolo komanda. Nuo 2015–2016 m. sezono rungtyniavo Antrame divizione, o nuo 2016–2017 m. žaidė Pirmame divizione.

2024 m. vasarą „Girondins“ vyrų pagrindinė komanda pašalinta iš Ligue 2, neteko profesionalaus klubo statuso. Pranešta, kad „Girondins“ uždarys savo treniruočių akademiją, kurioje tobulėjo tokie žaidėjai kaip Bixente Lizarazu, Jules Kounde ir Zinedine Zidane.

## Pasiekimai
; D1 Féminine (I)
: Čempionės: 
: Antroji vieta: 

; Prancūzijos moterų futbolo taurė:
: Nugalėtojos: 2.
: Finalininkės: 

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Solomonas (upė)

**Solomonas** () – upė Jungtinėse Amerikos Valstijose, Kanzase; Smoki Hilo kairysis intakas (Kanzaso upės baseinas). Prasideda Šiaurine ir Pietine Solomono šakomis, kurios išteka Aukštosiose lygumose. Ties šių upių santaka sudarytas Vakondos tvenkinys. Upė teka į pietryčius Didžiosiomis lygumomis. Smarkiai vingiuoja. Įteka į Smoki Hilą ties Solomono kaimu, į vakarus nuo Abileno.

Pagrindinės gyvenvietės prie Solomono – Beloitas, Mineapolis.

Upė galimai pavadinta Prancūzijos Luizianos generolo Edmė Gatjeno de Salmono vardu.

## Šaltiniai
Kamberlando plynaukštė

**Kamberlando plynaukštė** () – plynaukštė Jungtinėse Amerikos Valstijose, toliausiai į vakarus nutolusi Apalačų kalnų dalis. Driekiasi 725 km į pietvakarius – nuo Vakarų Virdžinijos pietų iki šiaurės Alabamos. Plotis 65–80 km. Plynaukštė tęsiasi tarp Apalačų kalnagūbrių ir slėnių dalies rytuose bei kalvotų lygumų vakaruose. Šiaurėje susilieja su Aleganio plynaukšte, pietuose – su Pakrantės lyguma.

Plynaukštę vagoja Kamberlando ir Kentukio aukštupiai bei Tenesio intakai. Pagrindiniai masyvai – Kamberlando, Paino, Lukauto ir Sando kalnai, Kamberlando tarpeklis ir Voldeno kalnagūbris.

Aukščiausia ir kalnuočiausia plynaukštės dalis yra rytuose – driekiasi 225 km per rytų Kentukį ir šiaurės rytų Tenesį. Šis kraštas paprastai vadinamas Kamberlando kalnais ir iškyla iki 1263 m (Didysis Juodasis kalnas). Plynaukštėje yra akmens anglies, klinčių, smulkaus smiltainio telkinių. Šlaitai daug kur apaugę vešliais spygliuočių miškais (didelė jų dalis saugoma Danielio Būno ir Džefersono nacionaliniuose miškuose Kentukyje). Dėl kalnuoto paviršiaus dalyje Kentukio ir Tenesio vienų yra izoliuotų gyvenviečių, kurių gyventojai verčiasi žemės ūkiu.

Kamberlando tarpeklis turi svarbią reikšmę JAV istorijoje – pro jį kėlėsi į vakarus naujakuriai, jis turėjo strateginę reikšmę per JAV pilietinį karą. Dabar čia įsteigtas Kamberlando tarpeklio nacionalinis istorinis parkas.


Tennessee - Fall Creek Falls.jpg|Fol Kriko krioklys (Tenesis)
Cross Mountain TN.jpg|Kamberlando kalnai (Tenesis)
Sand Mountain, viewed from Trenton, Georgia.jpg|Sando kalnai (Alabama)
Middlesboro, Kentucky; viewed from the Pinnacle Overlook in April, 2013..jpg|Kamberlando tarpeklis


## Šaltiniai
Kelio A13 tiltas per Danę

**Kelio A13 tiltas per Danę** – tiltas per Danės upę kelyje , Klaipėdos rajone, Sendvario seniūnijoje, pusiaukelėje tarp Tauralaukio ir kelio  skirtingo lygio sankryžų (viadukų). Tilto prieigose abipus upės įsikūrusios nausėdijų gyvenvietės: Aukštkiemiai („Žaliasis Slėnis“) pietuose ir Purmaliai šiaurėje.

Anksčiau senasis kelias į Palangą iš Klaipėdos buvo paprastas, 2 eismo juostų. Tiltas rekonstruotas pagal 2008 m. su rangovais pasirašytą sutartį. 2008–2009 m. buvo vykdoma kelio ruožo nuo 4,0 iki 12,1 km rekonstrukcija, praplatinant jį nuo 2 iki 4 eismo juostų po 3,75 m. Čia vidutinis metinis paros eismo intensyvumas buvo daugiau nei 15 tūkst. automobilių. Darbus atlikti buvo vėluojama.

Atnaujinus gelžbetoninį tiltą, jis tapo platesnis, didesnio pralaidumo – papildomai įrengtos 2 eismo juostos. Priešinio eismo srautus viduryje tilto skiria įrengta juosta su metaliniais atitvarais. Statinys trijų tarpatramių. Vientisą tiltą sudaro senoji ir naujoji dalys. Jos skiriasi tarpinių atramų konstrukcijomis – buvusio senojo tilto masyviais sieniniais taurais bei pristatytos tilto dalies liaunomis koloninėmis atramomis. Statinio sijinė perdanga krantuose atremta į užpiltinius ramtus. Tiltas apie 60 m ilgio.

## Šaltiniai

## Nuorodos

*  Klaipėda - Šventoji - Liepoja. Klaipėdos ir Palangos aplinkkeliai *miestai.net*
GPSO 92 Issy

**GPSO 92 Issy** – Prancūzijos moterų futbolo komanda iš *Issy-les-Moulineaux*. Šis straipsnis apie moterų komandą, rungtyniavusią D1 Féminine. Dar žinomos kaip **Football féminin Issy-les-Moulineaux**, o trumpiau vadintos **FF Issy**.

## Istorija

1997 m. vasarą buvo įkurta futbolo komanda. Kitados žaidė regioninėse lygose. Nuo 2009–2010 m. sezono rungtyniavo Antrame divizione, o 2012–2013 m. sezone debiutavo Pirmame divizione.

## Pasiekimai
; D1 Féminine (I)
: Čempionės: 
: Antroji vieta: 

; Prancūzijos moterų futbolo taurė:
: Nugalėtojos: 2.
: Finalininkės: 

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [Oficiali klubo svetainė]
* facebook paskyra
* SOCCERWAY
* Globalsportsarchive
Rūgalių–Povilų tiltas

**Rūgalių–Povilų tiltas** – tiltas per Miniją kelio  13,93 kilometre, Šilutės rajone, Kintų seniūnijoje, už 2,8 km į pietryčius nuo Kintų miestelio. Vakariniame krante, Povilų pusėje, tilto prieigų pylimas praeina tarp žuvininkystės tvenkinių. Tiltas stovi Minijos žemupyje, kur upė vandeninga, laivuojama, ja eina turistinė trasa į Mingę. 

Tiltas pastatytas 1975 m. Tai trijų tarpatramių, nekarpytos sistemos metalinis tiltas. 126 m ilgio metalinę perdangą sudaro dvi išilginės dvitėjinės, 2,48 m aukščio sijos, sustiprintos skersiniais ryšiais. Ant jų įrengtas tilto paklotas - gelžbetonio plokštė. Važiuojamosios dalies plotis 8 m. Tiltas atremtas į dvi tarpines atramas, kurias sudaro po dvi apvalias monolitines kolonas, viršuje apjungtas rygeliais, stovinčias ant polinių pamatų. 

2014–2015 m. tiltas kapitališkai suremontuotas. Hidrologiniame draustinyje stovintis tiltas buvo remontuojamas rangovui prisilaikant gamtosaugininkų reikalavimų – nebuvo galima dirbti kelis pavasario ir rudens mėnesius. Remonto metu buvo nudažyta ir vietomis suremontuota metalinė tilto perdanga, o pakloto konstrukcijos pakeistos visiškai.

## Šaltiniai

## Nuorodos

* Senasis Rūgalių–Povilų tiltas per Minijos upę *limis.lt* XX a. 8 deš.
ASJ Soyaux-Charente

**ASJ Soyaux-Charente**, o pilnu pavadinimu žinomas kaip **Association sportive jeunesse Soyaux-Charente** – buvusi Prancūzijos moterų futbolo komanda iš Sojo komunos. Šis straipsnis apie moterų komandą, rungtyniavusią D1 Féminine.

## Istorija

1968 m. vasarą buvo įkurta futbolo klubas. Nuo 1976–1977 m. žaidė aukščiausioje lygoje. 

1983–1984 m. sezone pirmą (ir vienintelį) kartą tapo Prancūzijos čempionėmis. 

2009–2010 m. sezone liko vienuoliktos ir iškrito į žemesnį divizioną.

2010–2011 m. sezone rungtyniavo Antrame divizione, tapo B grupės nugalėtojomis ir pateko į pajėgiausią lygą. 

2011–2012 m. sezone žaidė Pirmame divizione, tačiau liko vienuoliktoje vietoje ir po sezono iškrito į žemesnį divizioną.

2012–2013 m. sezone rungtyniavo Antrame divizione, tapo B grupės nugalėtojomis ir pateko į stipriausią divizioną. 

Nuo 2013–2014 m. sezono žaidė Pirmame divizione. 

2022–2023 m. sezone užėmė dvyliktą vietą (paskutinę) ir po sezono turėjo iškristi į žemesnį divizioną. 

Vėliau tapo žinoma, kad klubas pasitraukė iš nacionalinio čempionato.

## Pasiekimai
; D1 Féminine (I)
*  **Čempionės (1)** 1984 m.
*  **Antroji vieta (5):** 1980, 1986, 1987, 1989, 1996 m.

; Prancūzijos moterų futbolo taurė
*  **Nugalėtojos (–)**: 
*  **Finalininkės (4)**: 2003, 2005, 2008, 2014 m.

## Sezonai

; Pastarųjų metų sezonai

## Garsesnės žaidėjos
*  Élodie Nakkach, saugė (2011–2012 ir 2016–2017 m.);

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė]
* SOCCERWAY
* Globalsportsarchive
2024–2025 m. Bardsragujn chumb

**2024–2025 m. [[Bardsragujn chumb]]** – 33-asis aukščiausiosios lygos sezonas šalyje. 

Sezonas prasidėjo 2024 m. rugpjūčio 2 d., baigėsi 2025 m. gegužės 31 d.

Kiekviena komanda tarpusavyje sužaidė po trejas rungtynes.

## Dalyviai
* Po 2023–2024 m. sezono nei viena komanda nebuvo perkelta į žemesnį divizioną.
* Aukščiausioji lyga išplėsta iki vienuolikos dalyvių. Prie senbuvių prisijungė FC Gandzasar.

## Turnyrinė lentelė
*  **[[FA Noah]]** tapo šalies čempionais.

## Taip pat skaitykite
 Bardsragujn chumb

## Išnašos

## Nuorodos
* RSSSF duomenų bazė:
: 2024–2025 m. Premjer lyga
: Čempionų sąrašas ir sezonai
: Armėnijos futbolo taurės turnyrai
* SOCCERWAY
* FLASHSCORE
Thunar

**„Thunar“** – „Linux“ ir kitų „Unix“ tipo operacinių sistemų failų tvarkyklė, iš pradžių parašyta naudojant GTK+ 2 priemonių komplektą, o vėliau perkelta į GTK+ 3 komplektą. Autorius – Benedikt Meurer. Programa iš pradžių vadinosi „Filer“, tačiau dėl naudojamo pavadinimo buvo pakeista į „Thunar“. 

Programa „Thunar“ sukurta taip, kad startuotų greičiau ir sparčiau reaguotų nei kai kurios kitos „Linux“ failų tvarkyklės, pvz., „GNOME Files“ ir „Konqueror“.  „Thunar“ – paprasta ir lengva programa, kurios funkcionalumą galima išplėsti naudojant plėtinius.

Pavadinimas „Thunar“ reiškia senąjį saksišką Toro, griaustinio dievo skandinavų mitologijoje, vardą.

## Šaltiniai

## Nuorodos
*
Centrinės lygumos

**Centrinės lygumos** () arba **Vidinės lygumos** (*Interior Plains*) – žemumų ir plynaukščių sritis Jungtinėse Amerikos Valstijose ir Kanadoje, tarp Didžiųjų lygumų vakaruose, Laurentijos aukštumų šiaurėje, Apalačų kalnų rytuose bei Meksikos įlankos pakrantės žemumos pietuose. Plotas apie 800 000 km². Būdingas paviršiaus aukštis šiaurėje 250–500 m, pietuose 150–200 m.

Centrinės lygumos apima pietinę Šiaurės Amerikos platformos dalį; kristalinį pamatą dengia paleozojaus (daugiausia karbono) ir kainozojaus nuosėdinės uolienos; jų sluoksniai horizontalūs arba nuolaidžiai palinkę. Šiaurės rytuose, platformos sineklizės pakraščiuose, susidariusios kuestų grandinės (Niagaros kuesta). Pietuose virš anteklizių yra Ozarko plynaukštė (didžiausias aukštis 762 m), Bostono kalnai (823 m). Į šiaurę nuo 40° šiaurės platumos Centrinių lygumų paviršius kalvotas, susidaręs iš ledyninių nuogulų, yra ledyninės kilmės ežerų (Vinipego, Vinipegosio, Manitobos, Didieji ežerai). Į pietus nuo 40° šiaurės platumos paviršius beveik plokščias, susidaręs iš liosiškų priemolių, suskaidytas upių slėnių ir raguvų.

Centrinėms lygumoms būdingas žemyninis vidutinių platumų ir subtropinis klimatas. Sausio vidutinė temperatūra nuo –20 iki 4 °C, liepos 19–26 °C. Per metus iškrinta nuo 400 mm kritulių (šiaurės vakaruose) iki 1200 mm (pietryčiuose). Per Centrines Lygumas iš šiaurės į pietus teka Misisipė. Šiaurėje yra mišriųjų miškų, pietryčiuose – plačialapių ir drėgnųjų subtropinių miškų. Prerijos daugiausia suartos arba naudojamos ganykloms. Plyti dideli kviečių, medvilnės pasėliai. Intensyvioji gyvulininkystė. Kasamos akmens anglys, geležies, cinko, švino, vario rūdos, gaunama nafta.

Didžiausi miestai: Čikaga, Detroitas, Sent Luisas, Mineapolis, Klivlandas, Sinsinatis.

## Šaltiniai
3 Words

**3 Words** – debiutinis anglų atlikėjos Cheryl Cole studijinis albumas, išleistas 2009 m. spalio 23 d. Jam pristatyti išleisti trys singlai: „Fight for This Love“, „3 Words“ ir „Parachute“.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę Jungtinėje Karalystėje parduota per 125 tūkstančiai kopijų ir jis debiutavo pirmojoje albumų reitingo vietoje, tampant pirmuoju atlikėjos soliniu darbu, pasiekusiu šią viršūnę. 2010 m. liepos mėnesio duomenimis, Jungtinėje Karalystėje parduota per 900 tūkstančių įrašo kopijų ir jis tapęs triskart platininiu.

## Dainų sąrašas

## Kūrybinė grupė
* Cheryl Cole – vokalas, dainų autorė
* William „will.i.am“ Adams&nbsp;– projekto vadovas, vokalas, pritariamasis vokalas, prodiusavimas, aranžuotės, garso suvedimas, instrumentacija, dainų autorius
* Taio Cruz&nbsp;– prodiusavimas, vokalas, instrumentacija, dainų autorius
* Priscilla Renea – dainų autorė, pritariamasis vokalas
* Louis Biancaniello&nbsp;– instrumentacija
* Carsten Schack, Kenneth Karlin (Soulshock & Karlin)&nbsp;– prodiusavimass, aranžuotės, instrumentacija, garso suvedimas
* Steve Kipner&nbsp;– prodiusavimas, aranžuotės
* Nick Knight&nbsp;– fotografijos
* Reggie „Syience“ Perry&nbsp;– prodiusavimas, aranžuotės
* Fraser T Smith&nbsp;– prodiusavimas, instrumentacija
* Samual „Sam“ Watters&nbsp;– prodiusavimas
* Wayne Wilkins&nbsp;– prodiusavimas, aranžuotės, garso suvedimas
* Tom Coyne&nbsp;– garso suvedimas
* Mikaelin „Blue“ Bluespruce&nbsp;– garso inžinerija

## Išnašos
Alexandra Burke

**Aleksandra Imelda Seselija Evena Burk** (*Alexandra Imelda Cecelia Ewen Burke*, g. 1988 m. rugpjūčio 25 d.) – anglų atlikėja, dainų autorė ir aktorė. Išgarsėjo 2008 m. laimėjusi televizijos talentų šou „*The X Factor*“. Po konkurso ji pasirašė kontraktą su „Syco Music“ įrašų kompanija ir išleido singlą „Hallelujah“, kuris tapo Europos rekordininku – per pirmąsias dvidešimt keturias valandas jo parduota per 105 tūkstančiai kopijų.

Debiutinis atlikėjos albumas „Overcome“ išleistas 2009 m. spalį ir pasiekė pirmąją Jungtinės Karalystės albumų reitingo vietą. 2024 m. duomenimis, atlikėja yra išleidusi tris studijinius albumus, iš kurių naujausiasis, „The Truth Is“, išleistas 2018 m. kovą.

## Diskografija
* *[[Overcome (Alexandra Burke albumas)|Overcome]]* (2009)
* *Heartbreak on Hold* (2012)
* *The Truth Is* (2018)

## Išnašos

## Nuorodos
* 
*
Jampa

**Jampa** () – upė Jungtinėse Amerikos Valstijose, šiaurės vakarų Kolorade, Grin Riverio kairysis intakas (Kolorado upės baseinas). Prasideda Uoliniuose kalnuose, Vait Riverio nacionaliniame miške, Rauto apygardoje. Upė teka į šiaurę iki Stimbout Springso, nuo ten – Jampos kanjonu (gylis ~490 m) graužiasi į vakarus. Įteka į Grin Riverį netoli Jutos sienos, Dinozaurų nacionaliniame paminkle.

Didžiausias intakas – Mažasis Sneikas (dešinysis).

Pagrindinės gyvenvietės prie Jampos – Stimbout Springas, Kreigas.

## Šaltiniai
Olympique de Marseille (moterys)

**Olympique de Marseille** – Prancūzijos moterų futbolo komanda iš Marselio. Šis straipsnis apie moterų komandą, rungtyniavusią D1 Féminine.

## Istorija

1927 m. buvo suburta moterų futbolo komanda. Kitados žaidė regioninėse lygose. Nuo 1975–1976 m. sezono rungtyniavo Pirmame divizione.

Nuo 2011–2012 m. sezono žaidė regioninėse lygose. Nuo 2014–2015 m. sezono rungtyniavo Antrame divizione.

2015–2016 m. sezone tapo Antrojo diviziono nugalėtojomis ir pateko į stipriausią šalies lygą. 

2016–2017 m. sezone debiutavo Pirmame divizione iškovojo ketvirtą vietą, tačiau 2017–2018 m. sezone liko dvyliktoje vietoje ir iškrito į žemesnį divizioną.

Nuo 2020–2021 m. sezono rungtyniavo Antrame divizione. Tuomet dėl pandemijos čempionatas buvo nutrauktas.

2024–2025 m. sezone tapo Seconde Ligue (II) nugalėtojomis. Nuo 2025–2026 m. sezono rungtyniavo Première Ligue (I).

## Pasiekimai
; D1 Féminine (I)
: Čempionės: 
: Antroji vieta: 

; Prancūzijos moterų futbolo taurė
: Nugalėtojos: 
: Finalininkės:

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Eccellenza

**Eccellenza** – 5-oji Italijos futbolo pakopa, aukščiausia Italijos regionų lyga. Varžybos vyksta kiekviename regione atskirai, daugumoje regionų vieningose lygose, kai kuriuose – 2 ar 3 grupėse. Iš viso beveik 500 komandų varžosi 28 divizionuose, jų nugalėtojai patenka į Serie D lygą, bendras šalis čempionas nėra nustatomas.

## Istorija

Dabartinė lyga įkurta 1991 m. – iki tol aukščiausia Italijos regionų lyga buvo Promozione, tapusi žemesniąja lyga.

## Regionai

Kiekvienas regionas organizuoja savo atskiras varžybas, tik Aostos slėnis prisijungęs prie Pjemonto.

## Šaltiniai

## Nuorodos
* Italijos regionų čempionai (Albi-giochi.com)
* Campionati minori (Archiviocalcio.altervista.org)
Promozione

**Promozione** – 6-oji Italijos futbolo pakopa, 2-oji pagal pajėgumą Italijos regionų lyga. Varžybos vyksta kiekviename regione atskirai, kai kur vieningose lygose, bet daugiausia – keliose grupėse. Iš viso beveik 900 komandų varžosi 53 divizionuose, jų nugalėtojai patenka į Eccellenza.

## Istorija

Lyga susiformavo kaip stipriausia regionų lyga. XX a. pradžioje besiformuojant Italijos futbolo sistemai, ji buvo 2-oji pakopa, vėliau įkuriant nacionalines lygas regioninės vis krito į žemesnes pakopas. 1991 m. įkurta Eccellenza – nauja stipriausia regionų lyga, todėl *Promozione* tapo 2-ąja pagal stiprumą regionų lyga.

## Regionai

Kiekvienas regionas organizuoja savo atskiras varžybas, tik Aostos slėnis prisijungęs prie Pjemonto.

## Šaltiniai

## Nuorodos
* Italijos regionų čempionai (Albi-giochi.com)
* Campionati minori (Archiviocalcio.altervista.org)
9-asis LDK pėstininkų pulkas

**9-asis LDK pėstininkų pulkas** () – Lietuvos Didžiosios Kunigaikštystės kariuomenės pėstininkų dalinys, suformuotas 1794 m. (Kosciuškos) sukilimo metu.

9-asis pulkas buvo taktinis vienetas, sudarytas iš kelių pėstininkų kuopų, dydžiu prilygstantis pėstininkų pulkui.

Apie pulko istoriją išlikę nedaug duomenų, žinoma, kad jis nebuvo pilnai suformuotas, dalyvavo keliose 1794 m. sukilimo kautynėse, po III ATR padalijimo nebuvo įjungtas į Rusijos imperijos kariuomenę, o buvo panaikintas.

## Šaltiniai

## Bibliografija
*
Failų tvarkyklė

**Failų tvarkyklė** arba **failų tvarkytuvė** – naudotojo sąsają turinti kompiuterinė programa, skirta tvarkyti failus ir aplankus. Pagrindinės failų tvarkyklių operacijos su failais: sukūrimas, peržiūra, modifikavimas, perkėlimas, pervadinimas, kopijavimas, šalinimas, požymių keitimas ir paieška. Be pagrindinių, kai kurios tvarkyklės turi papildomų operacijų, pvz., prisijungimas prie tinklo (naudojant FTP arba NFS), atsarginių kopijų kūrimas, spausdinimas ir pan. 

Populiariausios failų tvarkyklės:
* DOS Navigator
* FAR manager
* Midnight Commander
* muCommander
* Konqueror
* Krusader
* Nautilus
* Norton Commander
* Total Commander
* XTree
* Finder
* Thunar

## Šaltiniai
Danny Davies

**Danielis Džeimsas Deivisas** arba tiesiog **Denis Deivisas** (*Danny Davies; Daniel James Davies*, g. 1995 m. birželio 28 d.) – Velso futbolininkas, gynėjas. 

## Karjera
Atstovavo Prestatyn Town FC, o nuo 2016 m. vasarą perėjo į Meliden FC. 2017–2020 m. vėl rungtyniavo Prestatyn Town FC. Nuo 2020 m. vasaros atstovavo Connah's Quay Nomads FC.

Nuo 2021 m. vasaros priklausė The New Saints FC. 2024–2025 m. UEFA konferencijų lygoje varžovais tapo FK Panevėžys. 2024 m. rugpjūčio 22 d. Vilniaus LFF stadione rungtyniavę panevėžiečiai patyrė triuškinantį pralaimėjimą 0:3. Antrame kėlinyje po kampinio pasižymėjo Danny Davies. Vėliau Daniel Williams suklaidino du gynėjus ir pelnė įvartį. Galiausiai, jau per pridėtą laiką, Velso atstovai po Ben Clark įvarčio įtvirtino pergalę. O panevėžiečiai per visas rungtynes nė karto nesmūgiavo į varžovų vartų plotą.

## Rinktinės
Kitados atstovavo Velso C rinktinei.

## Pasiekimai
;  Velso čempionatai
*  **Čempionas (3)** 2021–2022, 2022–2023, 2023–2024 m.

;  Velso futbolo taurė
*  **Nugalėtojas (2)**: 2021–2022, 2022–2023 m.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Ben Clark

**Benas Klarkas** (*Ben Clark*, g. 2000 m. spalio 14 d.) – Anglijos futbolininkas, saugas. 

## Karjera
Atstovavo The New Saints FC jaunimo ekipoms, o vėliau priklausė klubui. Nuomos pagrindais perleistas kitiems klubams. Nuo 2019 m. pradžios rungtyniavo Llandudno FC, o nuo 2019 m. vasaros atstovavo Caernarfon Town FC.

Nuo 2020 m. kovo mėn. grįžo į The New Saints FC. 2024–2025 m. UEFA konferencijų lygoje varžovais tapo FK Panevėžys. 2024 m. rugpjūčio 22 d. Vilniaus LFF stadione rungtyniavę panevėžiečiai patyrė triuškinantį pralaimėjimą 0:3. Antrame kėlinyje po kampinio pasižymėjo Danny Davies. Vėliau Daniel Williams suklaidino du gynėjus ir pelnė įvartį. Galiausiai, jau per pridėtą laiką, Velso atstovai po Ben Clark įvarčio įtvirtino pergalę. O panevėžiečiai per visas rungtynes nė karto nesmūgiavo į varžovų vartų plotą.

## Pasiekimai
;  Velso čempionatai
*  **Čempionas (5)** 2017–2018, 2018–2019, 2021–2022, 2022–2023, 2023–2024 m.

;  Velso futbolo taurė
*  **Nugalėtojas (3)**: 2018–2019, 2021–2022, 2022–2023 m.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Patašinės seniūnija

**Patašinės seniūnija** – administracinis-teritorinis vienetas Marijampolės savivaldybės rytinėje dalyje, Suvalkijos etnografiniame regione. Centras – Marijampolė (seniūnijai nepriklauso), administracijos pastate veikia ir Mokolų seniūnija.

## Geografija

Seniūnija užima 10 906 ha plotą, jį įsikūrusi į rytus nuo Marijampolės, abipus kelio . Vyrauja pievos ir ganyklos, miškų beveik nėra. Pietryčiuose telkšo Amalvo palios, čia įrengtas botaninis-zoologinis draustinis. Netoli pelkės yra Marijampolės sąvartynas.

## Istorija

Seniūnija įkurta 2024 m. rugpjūčio 1 d. per Marijampolės savivaldybės seniūnijų reformą. Jai priskirta didesnioji – rytinė dalis naikinamos Marijampolės seniūnijos.

|-
| 2024-08-01 || 109 || || 1 miestelis (Igliškėliai), 41 kaimas
|}

## Seniūnai
* Juozas Milius, nuo 2024 m.

## Gyvenvietės

Seniūnijos gyvenviečių informacija (2022-01-31 „Registrų centro“ ir 2011–2021 m. gyventojų surašymų duomenimis):

|-
| Adomiškės, k. || || 0
|-
| Aleksandravas, k. || || 1
|-
| Bajarskai, k. || || 6
|-
| Bankava, k. || || 28
|-
| Baraginė, k. || 469 || 508
|-
| Bieliūniškiai, k. || || 3
|-
| Bukoniai, k. || 16 || 33
|-
| Dambava, k. || 53 || 74
|-
| Dambrauka, k. || || 5
|-
| Dambuvka, k. || 14 || 15
|-
| Geležiniai, k. || || 0
|-
| Grabava, k. || || 0
|-
| Gudinė, k. || 14 || 36
|-
| Igliškėliai, k. || 123 || 57
|-
| Igliškėliai, mstl. || 129 || 231
|-
| Kancava, k. || 10 || 11
|-
| Kermušinė, k. || 35 || 49
|-
| Kirmėlinė, k. || || 10
|-
| Kižiai, k. || || 3
|-
| Kuktai, k. || 77 || 108
|-
| Kuktiškiai, k. || || 0
|-
| Medeliškiai, k. || || 3
|-
| Meškėnai, k. || 44 || 70
|-
| Nendriniškiai, k. || || 1
|-
| Pajiesys, k. || || 12
|-
| Paluobiškiai, k. || || 0
|-
| Panausupys, k. || || 12
|-
| Patašinė, k. || 761 || 888
|-
| Patilčiai, k. || || 23
|-
| Pazenkava, k. || || 0
|-
| Pietariai, k. || 176 || 163
|-
| Pridotkai, k. || || 1
|-
| Putriškiai, k. || 48 || 35
|-
| Ringovėlė, k. || || 7
|-
| Rudiškiai, k. || || 0
|-
| Skriaudutis, k. || 15 || 19
|-
| Steponiškės, k. || 98 || 23
|-
| Trakiškiai, k. || 532 || 597
|-
| Triobiškiai, k. || 255 || 214
|-
| Uosinė, k. || || 0
|-
| Užupiai, k. || || 3
|-
| Zuikiškiai, k. || || 0
|}

## Šaltiniai
FK Fratria

**futbolo klubas „Fratria“** () – Bulgarijos futbolo klubas iš Varnos regiono. 

## Istorija
Klubo ištakos siekia 2021 m., kai verslininkas Viktoras Bakurevičius (prekybos centrų „Berezka“ savininkas) nusprendė įkurti futbolo akademiją. Veiklą vykdė Varnos regiono Benkovskių kaime. Nuo 2021 m. vasaros naujasis klubas ėmė bendradarbiauti su „Tičos“ futbolo akademija. Vyrų komanda žaidė regioninėse lygose. 2023–2024 m. rungtyniavo Trečioje lygoje ir savo grupėje užėmė antrą vietą. 

2024 m. suteiktas profesionalaus klubo statusas. Nuo 2024–2025 m. sezono žaidė Antroje lygoje (II). Debiutantai iškovojo keturioliktąją vietą

## Pasiekimai
; **Antra lyga (II)**
*  **Nugalėtojai (0):** 

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose rungtyniauja mėlyna apranga. 

## Išnašos

## Nuorodos
* Oficiali klubo svetainė
* [ facebook paskyra]
* [bgclubs.eu](https://bgclubs.eu/teams/Fratria(Benkovski-oblVarna))
* SOCCERWAY
* Transfermarkt 
* Globalsportsarchive
Žensko dăržavno părvenstvo

**Žensko dăržavno părvenstvo** arba tiesiog **Bulgarijos moterų lyga** () – aukščiausias moterų Bulgarijos futbolo lygos divizionas. 

## Istorija
Pirmoji moterų futbolo lyga oficialiai buvo įkurta 1985 m. Nuo 1990 m. dominavo Grand Hotel Varna, o nuo 2003 m. stipriausiomis buvo NSA futbolininkės. 

## Formatas
Visos dvylika komandų tarpusavyje sužaidžia po dvi rungtynes. Daugiausiai taškų turinti komanda tampa šalies čempione.

Čempionės patenka į UEFA moterų čempionų lygos turnyrą. Antrą vietą užėmusi komanda irgi patenka į turnyrą.

## Ekipos

### Dalyvavo
2024–2025 m. sezono dalyvės

## Taip pat skaitykite
* Bulgarijos I profesionalų futbolo lyga

## Išnašos

## Nuorodos
* [ oficiali svetainė]
* pagal SOCCERWAY
2024–2025 m. Prva liga Telemach Slovenije

**2024–2025 m. Prva liga Telemach Slovenije** arba **2024–2025 m. PrvaLiga** arba **2024–2025 m. Pirma lyga** – aukščiausioji slovėnijos futbolo lyga. 34-asis nepriklausomos Slovėnijos čempionatas. Sezonas prasidėjo 2024 m. liepos 19 d., o baigėsi 2025 m. gegužės 24 d.

## 2024–2025 m. sezonas
* „Celje“ sezoną pradėjo gindama čempionų vardus po to, kai iškovojo titulą praėjusiame sezone. 
* „Rogaška“ ir „Aluminij“ iškrito iš Pirmos lygos. Juos pakeitė „Primorje“ ir „Nafta 1903“.
* „Primorje“ namų rungtynes ​​žaidė Nova Goricoje, nes pagrindinis jų stadionas, Ajdovščinos miesto stadionas, neturi prožektorių.
* 2024–2025 m. sezone Slovėnijoje rungtyniavo lietuviai: Pijus Širvys (NK Maribor); Armandas Kučys ir Artemijus Tutyškinas (abu – NK Celje).
## Stadionai

## Galutinė lentelė
*  Čempionais tapo NK „Olimpija“.

PASTABOS
* NK Celje pateko į Europa League kaip 2024–2025 m. Slovėnijos futbolo taurės laimėtojai.
* Tarusavio susitkimų balansas: Mura 9 taškai, Radomlje – 3.

## Pereinamosios rungtynės
Dėl išlikimo kovojo devintoje vietoje likę Domžale ir Antroje lygoje antrąją vietą užėmusę Triglav Kranj futbolininkai.
----

----

; Domžale futbolininkai iškovojo pergalę bendru dviejų rungtynių rezultatu 5-4 ir išsaugojo vietą Prva liga.
----

## Taip pat skaitykite
* 2024–2025 m. Slovėnijos futbolo taurė
* Slovėnijos futbolas 2024–2025 m.

## Išnašos

## Nuorodos
* Oficiali Prvaliga svetainė
* 2024–2025 m. sezonas (pagal Soccerway)
* 2024–2025 m. sezonas (pagal Flashscore)
* 2024–2025 m. sezonas (pagal Transfermarkt)
* 2024–2025 m. sezonas (pagal Globalsportsarchive)
Ringuvėnų tiltas

**

**Ringuvėnų tiltas*' – [[tiltas]] per [[Ringuva|Ringuvą]] kelyje , už 0,8 km į rytus nuo [[santaka|santakos]] su [[Venta]], 2 km į šiaurę nuo [[Kuršėnai|Kuršėnų]] priemiesčio. Šiuo vardu vadinami du, vienas šalia kito stovintys kelių tiltai. Naujuoju gelžbetoniniu tiltu vyksta transporto eismas. Nuo jo link žemupio per 25 m nutolęs senasis, akmenimis grįstas statinys, kuris naudojamas kaip pažintinis objektas, pakelės sustojimo vieta.
 
== Istorija ==

1930 m. pastatytas senasis tiltas Kuršėnų–Mažeikių kelyje. Apie 1970 m. šio tilto pašonėje ištiesinus kelią, pastatytas naujas gelžbetoninis tiltas per Ringuvą. Automobiliai ėmė riedėti naujuoju keliu, o senoji atkarpa su tiltu nebeteko savo paskirties. Per kelis dešimtmečius nebeeksploatuojamas tiltas apaugo krūmais, dėl visokeriopo susidėvėjimo buvo užmirštas.

Vieną seniausių tiltų [[Šiaulių apskritis|Šiaulių apskrityje]] 2011 m. rekonstravo valstybinė įmonė „Šiaulių regiono keliai“. Stipriai laiko paveiktas tiltas antram gyvenimui prikeltas, stengiantis išlaikyti jo autentiškumą. Kelininkai sutvirtino tilto konstrukcijas, atstatė ištrupėjusį [[betonas|betoną]], specialia technologija užtaisė [[armatūra|armatūrą]]. Iš gretimų[[karjeras| karjerų]] parsivežtais akmenimis atnaujinta akmenimis grįsta tilto danga. Kartu jais pagražinta ir poilsio aikštelė: sulipdyti akmeninis stalas, krėslai, židinys. Atsižvelgus į tai, kad senasis tiltas per upę niekur nebevedė (kitame upės krante buvęs kelias apaugo krūmais), jo gale užritintas stambus akmuo, pastatyta tvorelė. Ant rekonstruoto senojo tilto šono palikta išraižyta jo statybos data: 1930-ieji.

Tiltas rėminis-[[gembė|gembinis]], jo [[perdanga]] – briaunotoji monolitinė plokštė su laikančiosiomis išilginėmis [[sija|sijomis]], atremtomis į stačiakampio skerspjūvio kolonines atramas. Tilto ilgis apie 20 m.

== Literatūra ==

* Petras Kaminskas. *Įvairūs tiltai, tuneliai, keltai Lietuvoje, 1903–1945''.  Spaudos praktika, 2021 m.

## Šaltiniai
Plungės geležinkelio tiltas

**Plungės geležinkelio tiltas** – geležinkelio tiltas Plungės šiaurės rytiniame priemiestyje, linijos Vilnius–Klaipėda 308,456 kilometre, 0,9 km už Plungės aplinkinio kelio , 2,3 km nuo Plungės geležinkelio stoties. Vieno tarpsnio vienkelis tiltas nutiestas per Babrungo upę.

Išsaugotos autentiškos tarpukario statybos tilto metalinės ir mūro konstrukcijos, statinio tūrinė–erdvinė kompozicija. Kaip regioninės reikšmės inžinerinis paminklas, nuo 2003 m. įrašytas į Kultūros vertybių registrą. 

Tiltas pagal kartotinį projektą pastatytas 1932 m. Statybos darbai vyko 1929–1932 m. tiesiant 72 km ilgio geležinkelį Telšiai–Kretinga. Vadovais buvo danų ir vokiečių inžinieriai, darbus prižiūrėjo lietuvių specialistai. Linija siekė Plungės miestą, kur geležinkelis 1932 m. spalio 29 d. oficialiai atidarytas. Iškilmėse dalyvavo traukiniu nuo Telšių atvykęs prezidentas Antanas Smetona.

Tilto perdangą sudaro dvi dvitėjinio skerspjūvio plieninės sijos, kurios kniedytos, su standumo briaunomis, atremtos į atraminius plieninius guolius. Atstumas tarp išilginių sijų ašių – 2,10 m, sijų aukštis – apie 2 m. Eksploatacijos metu sijos pakeistos naujomis iš didesnes stiprumines savybes turinčio plieno. Konstrukciją laiko krantinės betono ir tašyto akmens mūro atramos. Šalitilčiai įrengti iš betoninių plokščių, aptverti metaliniais turėklais. Bėgiai pakloti ant medinių pabėgių.

Pagrindiniai tilto duomenys: tarpatramio ilgis – 21,6 m, plotis – 4,4 m, aukštis – 6,75 m.

## Šaltiniai
Kaspariškės geležinkelio tiltas

**Kaspariškės geležinkelio tiltas** – geležinkelio tiltas Plungės rajone, Babrungo seniūnijoje, Kaspariškės kaimo paribyje, 2,5 km į šiaurės rytus nuo geležinkelio ir Plungės aplinkinio kelio  sankirtos. Vieno tarpsnio vienkelis tiltas stovi geležinkelio Vilnius–Klaipėda linijos 306,807 kilometre. Nutiestas per vietinį nežymų upelį ir gruntkelį, vedantį nuo kelio  (0,6 km). Aplinkoje plyti lygus reljefas. Tarnauja kaip vandens pralaida ir viadukas.

Išsaugotos autentiškos tilto konstrukcijos. Jis paskelbtas regioninės reikšmės technikos paminklu, atspindinčiu tarpukario geležinkelių statybos raidą Lietuvoje, 2003 m. įrašytas į Kultūros vertybių registrą. 

Tiltą pagal kartotinį projektą 1932 m. pastatė Nepriklausomos Lietuvos vyriausybė, kai buvo tiesiamas 72 km ilgio geležinkelis Telšiai–Kretinga. Linija ėjo pro Plungę, kur oficialiai atidaryta 1932 m. spalio 29 d. dalyvaujant prezidentui Antanui Smetonai.

Tilto konstrukcija atremta ant tašyto akmens mūro pamatų. Perdanga – gelžbetoninė plokštė. Remontuojant tiltą esama perdanga buvo pakeista į kitą gelžbetoninę perdangą dėl pasikeitusių laikomosios galios reikalavimų. Paklotą sudaro balastinio grunto sluoksnis su padėtais mediniais pabėgiais ir bėgiais. 

Perdangos konstrukcijos (su paklotu) storis, skaičiuojant nuo perdangos apačios iki bėgių pado, – 1,35 m. Tilto ilgis, skaičiuojant atstumą nuo atbulinių ramtų sienų, sudaro 13 m, tilto tarpatramio ilgis – 4,66 m, aukštis – 4,95 m.

## Šaltiniai
Overcome (Alexandra Burke albumas)

**Overcome** – debiutinis britų atlikėjos Alexandra Burke studijinis albumas, išleistas 2009 m. spalio 16 d. Jam pristatyti išleisti šeši singlai: „Hallelujah“, „Bad Boys“, „Broken Heels“, „All Night Long“, „Start Without You“ ir „The Silence“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 132 tūkstančiai kopijų ir jis debiutavo pirmojoje albumų reitingo vietoje, tampant pirmuoju atlikėjos įrašu, pasiekusiu šią viršūnę. 2015 m. lapkričio mėnesio duomenimis, Jungtinėje Karalystėje parduota per 821 tūkstantis įrašo kopijų ir albumas tapęs dukart platininiu.

## Dainų sąrašas

## Išnašos